
หอผู้ป่วยสงฆ์ โรงพยาบาลศรีสะเกษให้การดูแลพระอาพาธโดยคำนึงถึงหลักพระธรรมวินัยควบคู่กับคุณภาพการพยาบาล การปลงผมพระอาพาธจำเป็นต้องใช้อุปกรณ์ที่สะอาด ปลอดภัย และเหมาะสม แต่พบว่าอุปกรณ์ยังไม่เป็นระบบและใช้เวลาเตรียมค่อนข้างมาก และอาจปะปนกับผู้ป่วยทั่วไปได้ จึงพัฒนา “นวัตกรรมชุดปลงผมอุ่นใจ ถูกหลักพระธรรมวินัย” เพื่อรวบรวมอุปกรณ์ให้ครบพร้อมใช้ ช่วยเพิ่มความสะดวก รวดเร็ว และสร้างความมั่นใจแก่พระอาพาธและบุคลากรในการให้บริการ และถูกต้องตามหลักพระธรรมวินัย วัตถุประสงค์ 1. เพื่อให้มีชุดอุปกรณ์ปลงผมที่ครบถ้วน สะอาด และพร้อมใช้งาน 2. เพื่อให้การดูแลพระอาพาธถูกต้องเหมาะสมตามหลักพระธรรมวินัย 3. เพื่อเพิ่มความสะดวก รวดเร็ว และความพึงพอใจในการให้บริการพระอาพาธ
วิธีการพัฒนาสิ่งประดิษฐ์: 
1. รวบรวมข้อมูล: ศึกษาขั้นตอนปลงผมที่ถูกต้องตามพระธรรมวินัยและความต้องการจากพระอาพาธ
2. คัดเลือกอุปกรณ์: เลือกอุปกรณ์ที่จำเป็น เช่น กรรไกรโกนผม ผ้าคลุม และอุปกรณ์ทำความสะอาดที่เหมาะสม
3. ออกแบบตะกร้า: จัดวางอุปกรณ์ทั้งหมดให้เป็นชุดในตะกร้าเพื่อความสะดวกและหยิบใช้ง่าย
          4. ทดสอบใช้งาน
การทดสอบประสิทธิภาพสิ่งประดิษฐ์
1. ทดลองจัดอุปกรณ์ปลงผมให้ครบในตะกร้า 1 ชุด
2. ให้บุคลากรทดลองหยิบใช้จริงขณะให้บริการพระอาพาธ
3. ประเมินความครบถ้วน สะอาด และความสะดวกในการใช้งาน
4. เปรียบเทียบเวลาการเตรียมอุปกรณ์ก่อนและหลังใช้ชุดตะกร้า
5. สอบถามความพึงพอใจของบุคลากรและพระอาพาธหลังใช้งาน
6. นำข้อเสนอแนะมาปรับปรุงการจัดชุดให้เหมาะสมและพร้อมใช้มากขึ้น
ประโยชน์และการนำไปใช้ : 
1. ช่วยให้การเตรียมอุปกรณ์ปลงผมสะดวก รวดเร็ว และพร้อมใช้งาน
2. ลดการลืมหรือขาดอุปกรณ์ระหว่างให้บริการพระอาพาธ
3. ส่งเสริมการดูแลพระอาพาธให้เหมาะสมตามหลักพระธรรมวินัย
4. เพิ่มความสะอาด ปลอดภัย และลดความเสี่ยงต่อการติดเชื้อ
5. สร้างความพึงพอใจและความมั่นใจแก่พระอาพาธและบุคลากร
6. สามารถนำไปประยุกต์ใช้ในหอผู้ป่วยสงฆ์หรือหน่วยงานอื่น
เอกสารอ้างอิง : แนวทางการส่งผลงานวิชาการ ในการประกวดผลงานมหกรรมคุณภาพ ครั้งที่ 19 ปี 2569โรงพายบาลศรีสะเกษ



